# Benicio Del Toro

### Wikipedia

Benicio Monserrate Rafael Del Toro Sanchez (s. 19. helmikuuta 1967, San German, Puerto Rico) on puertoricolaissyntyinen näyttelijä. Luonnenäyttelijänä tunnetun Del Toron tunnetuimpia elokuvia ovat muun muassa Epäillyt, Traffic, 21 grammaa ja Sin City.

### [muokkaa] Varhainen elämä

Del Toron vanhemmat olivat Gustafo Adolfo Del Toro Bermudez ja Fausta Sanchez Rivera, molemmat ammatiltaan asianajajia; hänen äitinsä menehtyi maksatulehdukseen Benicion ollessa vasta yhdeksänvuotias. Del Toro kävi lapsena katolista koulua (Academia del Perpetuo Socorro) Miramarissa Puerto Ricossa ja ollessaan 13-vuotias hän muutti perheensä mukana Mercesburgiin Pennsylvaniaan, jossa kävi Mercersburg Academy -nimistä sisäoppilaitosta. Del Toro opiskeli aikoinaan myös liiketaloutta Kalifornian yliopistossa, mutta lopulta ura näyttelijänä houkutteli enemmän.

### [muokkaa] Näyttelijänura

Del Toro teki ensimmäisen suuren yleisön roolityönsä vuonna 1987 vieraillessaan yhdessä televisiosarja Miami Vicen jaksossa. Ensimmäisen elokuvaroolinsa hän teki vuonna 1988 elokuvassa Big Top Pee-wee, jossa hänellä oli pieni sivuosarooli, ja vuonna 1989 hän esitti Dariota, Bond-konna Franz Sanchezin avustajaa elokuvassa 007 ja lupa tappaa.

Läpimurtonsa Del Toro teki vuonna 1995 kriitikoiden kehumassa elokuvassa Epäillyt, jossa hänellä oli Fred Fensterin rooli. Hän voitti roolityöllään Independent Spirit Awardin parhaasta miessivuosasta; hän uusi voittonsa heti seuraavana vuonna roolistaan Benny Dalmauna elokuvassa Basquiat.

Vuonna 2001 Del Toro voitti useita palkintoja, muun muassa parhaan miessivuosan Oscarin, BAFTAn ja ja Golden Globen sekä parhaan näyttelijän Hopeisen Karhun suorituksestaan elokuvassa Traffic, jossa hänellä oli huumepoliisi Javier Rodriguezin rooli. Del Toro oli kolmas Oscarin voittanut puertoricolainen José Ferrerin (Cyrano – miekan sankari) ja Rita Morenon (West Side Story) jälkeen. Hän oli ehdolla sivuosa-Oscarin saajaksi myös vuonna 2004 roolistaan elokuvassa 21 grammaa, mutta jäi ilman palkintoa.

Del Toron seuraaviin roolitöihin lukeutuu Che Guevaran rooli Steven Soderberghin ohjaamissa elokuvissa The Argentine ja Guerrilla, jotka saanevat ensi-iltansa vuonna 2008.

### [muokkaa] Muuta

Vapaa-ajallaan Del Toro harrastaa muun muassa öljymaalausta ja on jazz-musiikin ystävä.

## [muokkaa] Filmografia

- Big Top Pee-wee (1988)
- 007 ja lupa tappaa (Licence to Kill) (1989)
- The Indian Runner (1991)
- Kolumbus – seikkailijoista suurin (Christopher Columbus: The Discovery) (1992)
- Nyhjää tyhjästä (Money for Nothing) (1993)
- Kultaiset munat (Huevos de oro) (1993)
- Peloton (Fearless) (1993)
- China Moon (1994)
- Kalavelkoja hollywoodilaisittain (Swimming with Sharks) (1994)
- Epäillyt (The Usual Suspects) (1995)
- Joyride (1996)
- Basquiat (1996)
- The Fan (1996)
- Hautajaiset (The Funeral) (1996)
- Tuhannen taalan tyttö (Excess Baggage) (1997)
- Pelkoa ja inhoa Las Vegasissa (Fear and Loathing in Las Vegas) (1998)
- Snatch (Snatch) (2000)
- Tuhon tiellä (The Way of the Gun) (2000)
- Traffic (2000)
- Kunniasanalla (The Pledge) (2001)
- The Hunted (2003)
- 21 grammaa (21 Grams) (2003)
- Sin City (2005)
- Where the Wild Things Are (2007)
- Things We Lost in the Fire (2007)
- The Argentine (2008)
- Guerrilla (2008)
- The Wolf Man (2008)

## [muokkaa] Aiheesta muualla

- Virallinen verkkosivu
- Benicio Del Toro Internet Movie Databasessa (IMDb.com) (englanniksi)

Haettu osoitteesta http://fi.wikipedia.org../../../b/e/n/Benicio_Del_Toro_5ff6.html

Luokka: Yhdysvaltalaiset näyttelijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- עברית
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska